| Planasangl. *Plano* |
| --- |
|        |
| *Vandens bokštas* |
|  |
| 

PlanasPlanas

33°03′01″ š. pl. 96°44′45″ v. ilg.﻿ / ﻿33.05028°š. pl. 96.74583°r. ilg.﻿ / 33.05028; 96.74583﻿ (Planas (Teksasas))Koordinatės: 33°03′01″ š. pl. 96°44′45″ v. ilg.﻿ / ﻿33.05028°š. pl. 96.74583°r. ilg.﻿ / 33.05028; 96.74583﻿ (Planas (Teksasas)) |
|  |
| Laiko juosta: (UTC-6)------ vasaros: (UTC-5) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Teksasas Teksasas |
|  |
| **Įkūrimo data** | 1873 m. |
|  |
| **Gyventojų** (2010) | 259 841  |
| **Plotas** | 185,5 km² |
| **Tankumas** (2010) | 1 401 žm./km² |
| **Altitudė** | 206 m |
|  |
| **Pašto kodas** | 75000-75099 |
| **Tinklalapis** | www.plano.gov |
|  **Vikiteka** | Planas |

**Planas** (angl. *Plano*) – miestas Teksaso valstijoje (JAV), Dalaso-Fortvorto metropolinėje zonoje.

Planas yra 9 pagal gyventojų skaičių valstijoje ir 71 Jungtinėse Valstijose (259,8 tūkst. gyv. 2010 m. duomenys).

Istorija
--------

Planas 1891 m.
Į šią vietovę naujakuriai atsikraustė apie 1840 m. Atsiradus daugiau darbo vietų, atsikėlė daugiau gyventojų. Buvo įsteigtas paštas. Renkant gyvenvietei pavadinimą buvo atmesta daug pasiūlymų (įskaitant ir pavadinimą tuometinio prezidento Milardo Filmoro garbei), vietiniai pasiūlė *Plano* pavadinimą, kas išvertus iš ispanų k. reiškia 'lygus', tai atspindėjo vietovę. Pavadinimas buvo priimtas Pašto ministerijos. 1872 m. užbaigus Hiustono ir Centrinio Teksaso geležinkelį, miestas pradėjo augti ir 1873 m. oficialiai gavo miesto statusą. 1874 m. gyventojų išaugo iki daugiau kaip 500. 1881 m. centrinį verslo rajoną nusiaubė gaisras, sunaikinęs daugumą pastatų. XIX a. pab. buvo atstatytas ir verslas vėl suklestėjo.

Iki 1960 m. gyventojų sk. augo lėtai ir pasiekė 3 695. Po Antrojo pasaulinio karo ėmė sparčiai vystytis. Dėka krūvos viešųjų darbų projektų ir mokesčių keitimo ėmė kurtis naujos darbo vietos, sumenko ūkininkavimo reikšmė ir jau 1980 m. mieste gyveno 72 tūkst. gyventojų. Infrastruktūra buvo vystoma gana greitai ir lengvai, dėl vietovės lygumo, kvadratinio išdėstymo ir projektavimo iniciatyvos.

Per paskutinius du XX a. dešimtmečius mieste pradėjo steigtis daugumos stambių įmonių filialai. 2000 m. gyventojų sk. išaugo iki 222 tūkst. taip Planą padarant vienu didžiausiu Dalaso priemiesčių. Šiuo metu miestas jau beveik išnaudojo visas galimybes plėstis į plotį, miesto ribose yra likę nedaug plotų, kuriuos dar galima panaudoti, o iš išorės jis visiškai apsuptas kitų savivaldybių.

Klimatas
--------

Planas yra drėgnojo subtropinio klimato zonoje. Aukščiausia temperatūra (47,7 °C) užfiksuota 1936 m. Vėsiausias mėnuo yra sausis, o šilčiausias – liepa. Žemiausia temperatūra (-21,6 °C) užfiksuota 1930 m. Didžiausias vidutinis metinis kritulių kiekis iškrinta gegužės mėn.

DART viešasis transportas

Transportas
-----------

Planas yra vienas iš 12 Dalaso priemiesčių naudojančių DART viešojo transporto sistemą, ja naudojasi apie 1 % gyventojų. Planas taip pat buvo pirmasis Kolino apygardos miestas įgyvendinęs generalinį planą kelių sistemoje. Plačiajuosčių, padalytų greitkelių naudojimas leidžia didesnius greičio limitus, paprastai 64 km/h, tačiau kartais iki 89 km/h ties šiaurine Prestono kelio atkarpa. Planas yra pasiekiamas keliais pagrindiniais šalies greitkeliais.

Gyventojai
----------

Mieste yra 70 valstybinių ir 16 privačių mokyklų bei du Kolino universiteto miesteliai. 78,26 % miesto gyventojų yra baltaodžiai, 5,02 % – juodaodžiai, 0,36 % vietiniai indėnai, 10,18 % azijiečiai ir 3,86 % kt. 2006 m. tarp šalies miestų, turinčių virš 250 tūkst. gyventojų, Planas turėjo vieną žemiausių žmogžudysčių skaičių.

Miestų partnerystė
------------------

* Rusija Ivanovas, Rusijos Federacija
* Kanada Bramptonas, Kanada
* Filipinai Marikina, Filipinai
* Meksika San Pedro Garsa Garsia, Meksika
* Kinijos Respublika Sinču, Taivanas
* Australija Port Adelaidė-Ainfildas, Australija

Šaltiniai
---------

1. 1 2 3 4 5 6  „Plano Timeline" (PDF). *Plano, Texas: City of Plano*. 2011-02-17. Suarchyvuotas originalas (PDF) 2012-03-26. Nuoroda tikrinta 2011-08-01. **(**angl.**)**
2. 1 2 3 4  Schell, Shirley; Wells, Frances B. „Plano, TX". *Handbook of Texas Online*. Texas State Historical Association. Nuoroda tikrinta 2011-07-11.`{{cite web}}`: CS1 priežiūra: multiple names: authors list (link) **(**angl.**)**